Tre Ege - Kirkens Korshær - Ydelse\nYdelser, Tre Ege, Kirkens Korshær:\nTre Ege har valgt overskrifterne: sagsarbejde og dagligliv for den vifte af ydelser, der tilbydes en beboer under et ophold på Tre Ege.\nSagsarbejde dækker over den fælles dokumentation, der udarbejdes og det samarbejde, som er grundpillen under en beboers ophold på Tre Ege. Sagsarbejdet skal gerne stille dem bedre i arbejdet mod fremtidig bolig og evt. hjælp i denne. (Her tales om ASI, udredning og delplan.)\nDagligliv dækker over alt det, der ligger i en almindelig hverdag, og som kan opleves meget vanskeligt for nogle af vore beboere. Her tales fx om rengøring, tøjvask, men også det at åbne breve, komme til tiden ved fx lægebesøg/tandlæge, tage sin medicin regelmæssigt osv. Det er vigtige aspekter af et dagligliv, som kan ruste den enkelte bedre til livet i egen bolig.\nNedenfor beskrives de enkelte ydelser mere indgående.\nPolitikker og regler/retningslinjer:\nFor at bo på Tre Ege skal man samarbejde om følgende;\nUdfærdigelse af ASI:\nASI er et måleredskab til måling af funktionelt hjemløses belastningsgrad\nInden for 10 dage efter indskrivning, efter tre mdr. og igen ved udskrivning skal beboer besvare et spørgeskema\nMål med ASI\nASI bruges som led i arbejdet med udredningen af beboeren, som en indledende screening.\nASI bruges ligeledes til at indsamle viden om beboerne og effekten af det at være i et forsorgstilbud.\nUdfærdigelse af delplan:\nDelplanen påbegyndes indenfor de første par uger efter indskrivning\nDelplanen skal være et overskueligt og praktisk værktøj/guideline for beboerens og kontaktpersonens samarbejde.\nDelplanen omhandler praktiske og konkrete gøremål kontaktperson og beboer er fælles om, eller har fælles viden om, at den ene part skal arbejde med under opholdet på Tre Ege og/eller efterfølgende.\nDelplanen kan også indeholde overordnede mål, men det er vigtigt at få det realiserbart i praksis. Delplanen er en del af en § 141 plan.\nMål med delplanen:\nBeboeren og kontaktpersonen kan få et fælles indblik i, hvad der er vigtigst for beboeren at arbejde frem mod nu og her.\nDelplanen kan lægge en tydelig og klar struktur for samarbejdet og de enkelte samtaler mellem beboer og kontaktperson.\nBeboeren får lys på egne ressourcer og støttebehov\nAt delplanen bliver brugt til at synliggøre små succeser, handlinger der gennemføres. Ligeledes at den bruges til at give indsigt i styrker og begrænsninger ift. egne ressourcer, og hvilke støttebehov, det medfører.\nUdfærdigelse af udredning:\nUdredningen påbegyndes umiddelbart efter indskrivning af beboer.\nUdredningen er et tilbageblik ift. de sidste 3 år. Men også et øjebliksbillede af nuet.\nUdredningen foretages ud fra samtaler med beboeren samt iagttagelser, hjælp og støtte i dagliglivets handlinger.\nDerudover indhentes der, efter samtykke fra beboeren, oplysninger fra diverse samarbejdsparter.\nUdredningen udarbejdes gennem støttende og motiverende samtaler med beboeren.\nNår der foreligger en udredning på Tre Ege eller hos samarbejdsparter fra tidligere indskrivning, undersøges behovet for opdatering. Ved væsentlige ændringer skriftliggøres dette i skema for tillæg til udredning.\nUdredningen indeholder otte domæner, som er; bolig, beskæftigelse, økonomi, helbred (psykisk, Fysisk, misbrug, hygiejne, ernæring), interesser, kriminalitet, familie, sociale færdigheder.\nMål med udredningsarbejdet:\nBeboer og kontaktperson opnår hver for sig og sammen et bredt indblik i beboerens her og nu situation og deraf affødte støttebehov.\nAt give evt. samarbejdsparter et grundlag for visitation til den nødvendige indsats.\nAt lyse på de områder, hvor beboeren har behov for støtte, træning, guidning for at opnå størst mulig selvforsørgelse.\nDer tilbydes individuelle og fælles samtaler med beboerne: ved indskrivning, som kontaktperson, om natten, i dagligstuen/på fællesarealer, den svære samtale.\nBeboeren informeres om Tre Eges retningslinjer, hvilket giver samling og struktur på hverdagen.\nDer opbygges relationer, der kan øge samarbejde, tillid og fortrolighed mellem beboeren og kontaktpersonen / de andre ansatte.\nDe ansattes synlighed kan være med til at afværge situationer, der kan føre til bortvisning af beboer.\nDe ansattes klare og præcise udmeldinger kan nedbringe konflikter og frustrationer undgås måske helt\nØkonomi. Beboerens økonomi vurderes. Budget, logi, kost mv. vendes og Den Sociale Retshjælp kontaktes eventuelt.\nDer tilbydes sociale aktiviteter dagligt og/eller individuelt planlagte: aftenskaffe, andagt, beboermøder, læsegruppe, spilleturneringer (inde og ude), banko, bål, se TV\nBeboerne trænes i at indgå i sociale relationer – det at give hinanden plads, rumme hinandens forskelligheder.\nSamværet i aktiviteter mellem beboere og medarbejdere danner grundlag for gode iagttagelser og evt. efterfølgende drøftelser, der er relevante i forhold til udredning, delplan og relationsarbejdet.\nAktiviteterne indeholder en grad af kognitiv træning.\nBeboerne trænes i at indgå i netværk, der kan vise mulige veje ud af ensomhed og isolation.\nLæsegruppe som aktivitet giver mulighed for at lytte og blive lyttet til. Træning i behovsudsættelse, koncentration og fokus. Ytre sig, komme med egen mening og stå ved den.\nBeboermøder er beboernes talerør og informationsforum.\nOpfordring til beskæftigelse eller aktivering.\nBeboerne har mulighed for at opbygge en god dagsrytme og struktur på dagen.\nAktivering træner den enkelte i at overholde aftaler, møde til tiden – struktur. Ligeledes giver det den enkelte en ansvarsfølelse.\nInterne muligheder: Opvask/køkkentjans\nEksterne muligheder: Forsorgshjemmet Østervang, Kofoedsskole, Fremad Aktiv, Fælles Gården i Trige.\nBeboerne har mulighed for at købe måltider morgen, middag, aften. Fokus på beboerens økonomi.\nBeboerne får mulighed for at få et næringsrigt og sundt måltid.\nBeboerne trænes i at have styr på tid og økonomi. Skrive sig på til aftensmåltid, møde op ved måltidets start, sørge for at have penge til kost hele måneden.\nSætte lys på økonomien og evt. inddrage Den Sociale Retshjælp.\nFælles måltid giver mulighed for at træne sociale færdigheder og rummelighed - samtale med andre over et måltid, rumme andres forskelligheder.\nMedarbejdernes synlighed ved måltiderne som rollemodel, kan øge de sociale færdigheder.\nØget bevidsthed omkring hygiejne – særligt håndhygiejne, når man omgås fødevarer.\nEnkeltværelse, møbleret, bad og toilet\nDer gennemføres ugentlig værelsesgennemgang med støtte/opfordring ift rengøring og træning af almindelig daglig levevis (ADL)\nObservationer omkring livet i boligen til den enkelte beboers udredning.\nGratis benyttelse af vaskerum med maskiner og sæbe\nKontaktpersonen opfordrer, ved behov, beboeren til tøjskift og tøjvask.\nVed behov tilbydes rent tøj fra tøjdepot.\nMedarbejderne er rådgivende og vejledende, men kan også stille krav af hensyn til hygiejne.


Novynette P-piller - giver mindre smertefulde menstruationer\nForside / Prævention / P-piller / Novynette\nEffektivt beskyttelse mod graviditet - Novynette\n15 patientanmeldelser på\nNovynette er p-piller, der giver en effektiv beskyttelse mod uønsket graviditet. Udover at have en præventiv effekt bidrager p-pillerne til en mere regelmæssig og mindre smertefuld menstruation. Denne type p-piller er næsten 100% sikre mod graviditet. Det er en kombinationspille sammensat af to syntetiske, virksomme stoffer desogestrel (150 mikrogram) og ethinylestradiol (20 mikrogram). Disse to aktive stoffer svarer til de to kvindelige kønshormoner, østrogen og gestagen.\n63 tabletter319.00 kr.\n126 tabletter429.00 kr.\nBestil indenfor 11t 2min for at modtage din bestilling mandag, 22 januar\nHvordan virker Novynette p-piller? Hvordan skal jeg tage Novynette p-pillerne? Er det sikkert at anvende Novynette? Er der bivirkninger ved Novynette? Novynette online hos 121doc\nHvordan virker Novynette p-piller?\nNovynette er en kombinationsp-pille, hvilket vil sige, at den er sammensat af to syntetiske, virksomme stoffer, som er henholdsvis desogestrel (150 mikrogram) og ethinylestradiol (20 mikrogram). Disse to aktive stoffer svarer til de to kvindelige kønshormoner, østrogen og gestagen, og disse to hormoner findes således i Novynette. Der er den samme indhold af hormoner i alle tabletterne.\nKombinationen af pillens hormonindhold giver Novynette p-piller deres præventive virkning, og denne præventive virkning lader sig sammensætte af tre forskellige funktioner.\nIndledningsvis forhindres ægløsning, således at der ikke er et æg tilgængeligt i livmoderen til befrugtning. Ydermere gøres slimen i livmoderhalsen tykkere, således at sædcellens vej til selve livmoderen hæmmes. Slutteligt forhindres livmoderslimhinden i at få en tilpas størrelse til at kunne have en æg til befrugtning.\nHvordan skal jeg tage Novynette p-pillerne?\nHver pakke med Novynette indeholder 3 strips af 21 p-piller. Du skal begynde på en strip, og dermed tage den første p-pille, på den første dag i din menstruation.\nHerefter tager du en tablet dagligt de følgende 21 dage. Efter de 21 dage holder du en pause med p-pillerne i 7 dage. Når den 7-dages p-pillefrie periode er ovre, fortsætter du igen efter sammen mønster.\nDet anbefales at tage p-pillen omkring sengetid, da dette vil nedsætte risikoen for kvalmelignende bivirkninger betydeligt.\nHvad gør jeg, hvis jeg glemmer at tage en daglig p-pille?\nHvis du glemmer at tage din p-pille på det sædvanlige tidspunkt, skal du tage den glemte p-pille med det samme. Hvis du gør inden 12 timer efter det sædvanlige tidspunkt, skal du fortsætte med at p-pillerne på normal vis. Hvis der er gået over 12 timer, nedsættes Novynettes svangerforebyggende virkning. Du skal derfor straks tage den glemte p-pille. Herefter fortsætter du med at tage én tablet om dagen. I de herpå følgende 7 dage efter den glemte p-pille skal du gøre brug af alternativ prævention ved samleje (fx kondom). Hvis der er færre en 7 tabletter tilbage i pakken i forbindelse med den glemte p-pille, skal du IKKE holde en p-pillefri periode på 7 dage. Den 7-dages pause springes således over, og du starter i stedet på en ny pakke med 21 piller med det sammen.\nEr det sikkert at anvende Novynette?\nHvis tabletterne tages efter anvisningerne, giver Novynette p-piller en beskyttelse mod uønsket graviditet på næsten 100% og er således et sikkert præventionsmiddel.\nHvis p-pillerne tages på samme tidspunkt hver dag, vil de ydermere kunne bidrage til en mere regelmæssig menstruation og samtidig kunne nedsætte eventuelle menstruationssmerter.\nBemærk, at det er normalt at opleve pletblødning i løbet af de 21 dage, hvor du tager p-pillerne. Desuden er det almindeligt med manglende blødning i løbet af den p-pillefrie periode på 7 dage.\nEr der bivirkninger ved Novynette?\nNovynette er et receptpligtigt lægemiddel, og som er tilfældet er med alle receptpligtige lægemidler, kan der også forekomme bivirkninger ved brugen af Novynette p-piller.\nSkulle eventuelle bivirkninger forekomme, vil de i langt de fleste tilfælde være af mildere grad, og derudover vil de hurtigt fortage sig igen i takt med, at kroppen vender sig til de aktive ingredienser i p-pillerne.\nAf almindelige bi- og følgevirkninger ved brugen af Novynette kan der opleves kvalme og mavesmerter, brystspænding, hovedpine samt lettere vægtstigning.\nI sjældnere tilfælde kan brugen af Novynette føre til migræne, nedsat sexlyst og hudreaktioner.\nBemærk, at alle reagerer forskelligt ved brugen a Nyvonette. Nogle kan opleve slet ikke at få bivirkninger, mens andre vil kunne oplevet det.\nHver opmærksom på følgende ved brugen af Novynette\nI forbindelse med brugen af p-pillerne skal man have visse ting for øje og i forlængelse heraf tage de rette forbehold.\nDu bør ikke anvende Novynette, hvis:\nDu tidligere har haft en blodprop\nLider af alvorlig sukkersyge\nHar alvorlig migræne med aura\nRisikoen for blodpropper ved anvendelse af p-piller forøges, hvis lider af forhøjet blodtryk og/eller åreknuder, samt hvis du ryger.\nHvis du oplever opkast eller diarré kan p-pillens præventive effekt blive svækket\nNovynette skal anvendes med ekstra forsigtighed, hvis du lider af en migrænelignende hovedpine\nNovynette online hos 121doc\nNovynette p-piller er tilgængelige online her hos 121doc under produktets engelske navn Mercilon. Der er altså tale om samme produkt, ikke et kopi-produkt, men blot et andet navn for produktet.\nVed køb af p-pillerne vil du blive bedt om skriftligt at udfylde et online konsultationsskema. Spørgsmålene i konsultationsskemaet omhandler dit helbred og generelle sundhedsmæssige tilstand. Med udgangspunkt i dine angivne svar vil én af vores praktiserende læger vurdere, om du er egnet til at anvende p-pillerne. Godkendes du, vil lægen udskrive en recept, som sendes til vores autoriserede apotek. Her vil p-pillen blive pakket og efterfølgende sendt af sted til den ønskede adresse. Og leveringen kan ske allerede inden for 24 timer.\nLæs indlægssedlen for Mercilon\nAlternativer til Novynette\n15 patienter har anmeldt Novynette\nNuværende anmeldelser for denne behandling Novynette\nHar fået 4.9 baseret på 15 uafhængige anmeldelser fra Trustpilot (Se alle 121doc anmeldelser).\nProduktanmeldelseHurtig betjening og levering til tiden, super godt gået. Kan nemt anbefale...\n(15 anmeldelser på Trustpilot)


Ikke to mennesker er ens. I Den Sociale Udviklingsfond (SUF) sætter vi derfor fokus på dig og din livssituation, når vi skal afklare, hvilken støtte, der passer bedst til dig og dine udfordringer. Vi ønsker at møde dig lige præcis dér, hvor du befinder dig i livet og finde det optimale tilbud til dig.\nØnsker du at blive indskrevet i Den Sociale Udviklingsfond, skal du tage fat i sagsbehandleren i din hjemkommune, så I kan drøfte mulighederne. Hvis din sagsbehandler vurderer, at Den Sociale Udviklingsfond kunne være relevant for dig, kontakter han/hun os. Herefter indkalder vi dig til en visiterende samtale, hvor vi finder frem til det tilbud, der passer bedst til dig.\nNår du bliver indskrevet i Den Sociale Udviklingsfond, undgår du ikke at mærke, at vi hele tiden er optaget af, hvad der virker og skaber mening i dit liv. Vi har gode erfaringer med at samle unge op dér, hvor det ikke er lykkedes for andre at finde løsninger. Vi ser dine behov og lytter til dine ønsker og drømme, og støtter dig i den rigtige retning. Fra drømme til håb, mod mål, handling og troen på et bedre liv for dig. I denne proces inddrager vi dine erfaringer og dit personlige netværk, da vi ved, at det skaber de bedste betingelser for, at du finder en ny retning i dit liv.\n”Under hele mit forløb […] har jeg ikke været i tvivl om, at de kan noget særligt. Oplevelsen af at finde modet, blive taget alvorligt og være den vigtigste brik i mit eget liv har givet mig troen på, at der også er en plads til mig i den virkelig verden. Trine (BOAS Valby) om at være indskrevet i SUF.\nLæs mere om, hvordan vi inddrager den unge, i brochuren ”De unges stemme” (åbner som PDF)\nVi har fokus på den gode relation\nI den Sociale Udviklingsfond får du en socialkonsulent tilknyttet som din primære kontakt. Socialkonsulenten hjælper dig med at skabe retning og finde vej igennem dine udfordringer. Hjælper dig med det, der er svært, uoverskueligt, grænseoverskridende, nyt – hjælper dig med at få styr på alt det, der er vigtigt for dig for at lykkes.\nDu kan kontakte din socialkonsulent døgnet rundt, året rundt. Også juleaften. Han/hun står klar til at lytte og hjælpe dig med den udfordring, du står midt i.\n”Det er svært at forklare, hvad det præcist er, Henrik gør, men han hjælper mig med at opbygge min selvtillid og selvværd” Freja (SUF Sydsjælland) om sin socialkonsulent, Henrik.\nHvor længe er jeg indskrevet i SUF?\n”Jeg er tæt på at sige, at SUF har reddet både Maries og vores liv. […] Allerede ved første besøg kunne vi mærke en hjertelighed og oprigtighed i huset” Rita, mor til Marie (SUF Syd)\nLæs mere om vores arbejdende værdier - grundstenen i vores arbejde


Giv græsmarkerne opmærksomhed nu | Maskinbladet\nAf Line Brusgaard - 18. sep. 2020 kl. 16:35\nHvis der skal hives høje udbytter hjem på græsmarkerne næste år, er det vigtigt at sikre, at græsmarkerne har de bedste betingelser for overvintring.\nDet er nu, at fundamentet for næste års græshøst skal lægges. Det påpeger Seges på Landbrugsinfo.dk.\nDerfor er det med at være klar til at tage det sidste slæt på græsmarkerne, som ifølge Seges skal tages ved førstkommende lejlighed med godt vejr efter den 20. september og senest den 10. oktober, for at græsset kan nå at få en passende bladmasse inden vinter.\nTages græsset i denne periode, vil der være de bedste betingelser for at opnå et passende tørstofindhold i sidste slæt samt et større udbytte næste år.\nSeges henviser til tre faktorer, som vi kan påvirke, for at sikre græssets overvintring: Stubhøjde, kvælstofforsyning og kaliumforsyning.\nSkema for risikovurdering for udvintring. Kilde: Landbrugsinfo.dk\nStubhøjden skal afpasses\nFor at sikre en tilstrækkelig bladmasse inden vinter skal stubhøjden afpasses tidspunktet for sidste slæt. Høstes sidste slæt i slutningen af september eller starten af oktober er det ofte nemmere at få bjærget sidste slæt med passende tørstofindhold og undgå strukturskader i græsmarken.\nStubhøjden kan ifølge Seges med fordel sættes til syv centimeter. De peger endvidere på, at udbyttet i første slæt efterfølgende år typisk er størst, hvor foregående sidste slæt er høstet i slutningen af september eller starten af oktober.\nHøstes sidste slæt senere end medio oktober, lyder anbefalingen derimod, at stubhøjden bør være cirka 10 centimeter, så græsset efterlades med tilstrækkeligt grønt bladareal.\nEr græsset udlagt i sensommeren, er det tyndt og meget lidt modtageligt for sneskimmel. Derfor anbefaler Seges ikke, at disse marker afpudses eller høstes grundet risikoen for spor i marken.\nGræsmarken skal være i balance\nSeges understreger, at det er vigtigt, at græsset er gået i dvale inden vinter. Er kvælstofniveauet højt i jord og planter, vil planterne fortsætte med at gro, hvilket øger risikoen for udvintring.\nDet kan for eksempel ske, hvis der sker en sen tildeling af større mængder gylle. Ligesom gamle marker med et højt kvælstofindhold har en øget risiko for udvintring. Det samme er gældende for afgræsningsmarken omkring gødnings- og urinpletter.\nKalium virker som "frostvæske"\nModsat kvælstof er det nødvendigt med et højt indhold af kalium for at mindske risikoen for udvintring.\nIfølge Seges kan man som tommelfingerregel regne med, at der bortføres 25 kg kali pr. 1.000 FEN, der er bortført marken. Er der således høstet 10.000 FEN pr. hektar, bør marken løbende være tilført 250 kg kalium pr. hektar.\nEr kalitallet under fem på grovsandet jord, og der er høstet mere kalium, end der er tilført, kan overvintringen forbedres ved at tilføre 50 kg kalium pr. hektar umiddelbart efter sidste slæt, hvis det er taget senest medio oktober, fastslår Seges på Landbrugsinfo.dk.\n18. sep. 2020 kl. 16:35


Semenya føler sig brugt som atletikforbunds forsøgskanin | stiften.dk\nCaster Semenya vil ikke lade sig medicinere igen. Hun mener, at hun har været IAAF's forsøgskanin.\n18 jun. 2019 kl. 19:35\nStriden mellem den sydafrikanske atletikstjerne Caster Semenya og Det Internationale Atletikforbund (IAAF) er fortsat betændt.\nTirsdag beskylder hun atletikforbundet for at have brugt hende som forsøgskanin for at se, hvilken effekt hormonnedsættende medicin har på eliteatleter. Det siger hun i en erklæring ifølge nyhedsbureauet AFP.\n- IAAF har brugt mig som en forsøgskanin for at eksperimentere med, hvordan medicin vil påvirke mit testosteronniveau.\n- Selv om hormonmedicinen konstant fik mig til at føle mig syg, vil IAAF nu have et endnu strammere regelsæt med ukendte helbredskonsekvenser, siger Semenya.\nIAAF fastholder, at Semenya og andre kvindelige atleter med et unaturligt højt testosteronniveau skal bruge hormonnedsættende medicin for at kunne konkurrere i løbekonkurrencer mellem 400 meter og en engelsk mil.\nSemenya påpeger atter, at hun ikke har tænkt sig at tage hormonmedicin for at kunne konkurrere på højeste niveau.\n- Jeg vil aldrig tillade IAAF at udnytte mig og min krop igen. Men jeg er bekymret for, at andre kvindelige udøvere bliver tvunget af at lade IAAF dope dem for at teste effekten og de negative konsekvenser, der er ved forskellige hormonelle stoffer. Det må ikke ske, siger Semenya.\nSydafrikaneren vandt OL-guld i 800-meterløb i både 2012 og 2016 og sejrer ofte suverænt på distancen.\nDen Internationale Sportsdomstol (CAS) har godkendt IAAF's nye grænseværdier, der tvinger atleter som Semenya til at tage hormonnedsættende medicin for at kunne konkurrere.\nDen Schweiziske Forbundsdomstol besluttede i begyndelsen af juni at suspendere IAAF's regelændring. Derfor har Semenya aktuelt lov til at konkurrere på vanlige vilkår i internationale atletikkonkurrencer.


COOKIES på hjemmesiden – Bykirken i Favrskov\nBykirken i Favrskov bruger cookies på hjemmesiden for at forbedre din oplevelse. Det gør langt de fleste hjemmesider.\nEn cookie er en lille tekstfil som lægges ind på din computer så browseren kan genkende hjemmesiden næste gang du besøger den. Vores hjemmeside fungere ikke optimalt uden brug af cookies, så benytter du vores hjemmeside indvilliger du også i brugen af cookies.\nBykirken i Favrskov bruger blandt andet cookies til at måle hvor mange – men ikke hvem – der besøger vores hjemmeside, og hvilke nyheder og historier der fanger opmærksomheden. Det hjælper os til at se, hvordan vi bedst kan give dig de informationer og oplevelser om Bykirken i Favrskov, som du går efter.


VVM redegørelse for Rute 54 | Motorvej Nu\nDen 24. juni 2014 indgik Venstre, Socialdemokraterne, Dansk Folkeparti, Liberal Alliance, Det Radikale Venstre og Det Konservative Folkeparti en trafi kaftale om “Udmøntning af disponible midler i Infrastrukturfonden”. Heri blev det besluttet, at Vejdirektoratet skulle gennemføre en VVM-undersøgelse for udbygning af Rute 54 til motorvej mellem Næstved og Rønnede.\nVVM står for Vurdering af Virkninger på Miljøet, og det er en planlægningsundersøgelse, som vil danne grundlag for den politiske beslutning om projektet.\nI aftalen fremgik endvidere, at der afsættes 350 mio. kr. til en 1. etape af Rute 54 fra Sydmotorvejen (ved Rønnede) mod Næstved, og at fastlæggelse af linjeføringen vil blive drøftet, når resultaterne af VVM-undersøgelsen foreligger.\nVVM-undersøgelsen er gennemført med udgangspunkt i forundersøgelsen om muligheder for at opgradere Rute 54 fra 2012 (Rapport 424, 2012). Derfor er der undersøgt 4 forslag til at udbygge Rute 54 til motorvej mellem Næstved og Rønnede. Det omfatter også en alternativ tilslutning til Ring Øst i Næstved, hvilket er medtaget i forlængelse af forslag i den indledende offentlige høring.\nVejdirektoratet har gennemført VVM-undersøgelsen i et samarbejde med Næstved og Faxe kommuner, Region Sjælland og Styrelsen for Vand og Naturforvaltning. Parterne har været repræsenteret i et teknikerudvalg, der har drøftet og koordineret undersøgelsen. Vejdirektoratet fremlægger resultatet af undersøgelsen i form af en VVM-redegørelse, hvor de miljømæssige, trafi kale, arealmæssige og økonomiske konsekvenser af forslagene er beskrevet.\nVVM-redegørelsen fremlægges til offentlig høring. Der vil i løbet af høringsperioden blive afholdt borgermøde. På mødet vil Vejdirektoratet orientere om undersøgelsen, og der vil være mulighed for at diskutere resultaterne af undersøgelserne.\nHøringsperiodens start- og slutdatoer samt tidspunkt og sted for afholdelse af borgermøde vil blive annonceret, bl.a. på Vejdirektoratets hjemmeside.\nHent redegørelsen her


15. juli 2014 by Peter Skov Nielsen | 3 Comments\nFind nye lokaler hvor i har brug for dem (foto nyboligerhverv.dk)\nFor rigtig manges vedkommen, føler de stadig, at krisen er om hjørnet. Endvidere har mange oplevet, at denne økonomiske krise har sat sine spor i den første stykke tid i det 21. Århundrede. Hvad mange ikke helt har forstået endnu er nemlig, at krisen er vendt, og det nu er tid til at drømme igen. Førhen var drømmende lagt på hylden for manges vedkommende, der var hverken overskud eller plads til at disse drømme kunne blive til noget. I dag står der en masse tomme lokaler, som man kan leje. De venter blot, at en person med visioner kommer med en drøm og noget vilje, og herefter udlever drømmen på de bare hvide vægge i lokalet til at leje.\nLokaler til leje – lej et lokale og udlev drømmen\nDer var engang krise, men den tid er over. Det er ikke uden betydning, at innovation er et ord, som overalt bliver nævnt, både i folketinget, i aviserne, på de sociale medier og ikke mindst på rigtig mange firmaers virksomheder. Vi skal blandt andet leve af, at der er nogen mennesker, som tænker nyt. Lige så gælder det, at vi selvfølgelig skal have nogen, som fortsat gør de mere gængse ting. Men når det er sagt, så er det vigtigt, at have for øje at der i dag, er plads til, at man tænker nyt og ud af boksen. Det første skridt på vejen, er netop at se på de forskellige lokaler, som er til leje. Se om de er et sted, hvor du kan forestille dig at udleve din drøm, og det du godt kan lide og har lyst til at gøre. Der er lokaler til enhver smag og enhvers behov. Om det er til en kontorvirksomhed, en praksis, et øvelokale, et sted at male, såde er kun ét enkelt klik væk.\nKlik videre her for at se udvalget af lokaler til leje\nCategories: Erhvervslejemål | Tags: erhvervslokaler, kontor til leje, lokaler, lokaler til leje | Permalink\nPingback: Gør dine drømme til virkelighed med lokaler til leje\nPingback: Lokaler til leje tilbyder en åbning og en professionel mulighed\nPingback: Lokaler til leje København er det bedste sted at starte


PRESSEMEDDELELSE: RINGE BLIVER VÆRT FOR NATIONAL FEJRING AF BIAVLENS 150 ÅRS JUBILÆUM | Biavl.dk\nPRESSEMEDDELELSE: RINGE BLIVER VÆRT FOR NATIONAL FEJRING AF BIAVLENS 150 ÅRS JUBILÆUM\nNår landets biavlere i 2016 skal fejre Danmarks Biavlerforenings 150 års jubilæum, vil det være det fynske midtpunkt Ringe, der er samlingssted.\nEn fødselsdag skal fejres med manér. Når det gælder biavlens fødselsdag, så skal det ikke bare gøres med manér, men alle interesserede skal have mulighed for at deltage. Det mener i hvert fald Danmarks Biavlerforening, der i 2016 kan fejre foreningens 150 års jubilæum. Derfor har foreningen netop indgået samarbejde med Faaborg-Midtfyn Kommune om et landsdækkende event den 2. – 3. juli 2016, hvor Ringe by kommer til at summe af aktiviteter med bier og honning.\n”Det er et spændende arrangement at få til Ringe og både handelslivet, restauratører, foreninger og borgere har gjort en stor indsats for at trække det hertil. Eventen kan være med til at skabe liv i byen, og jeg er sikker på, at det bliver nogle rigtig gode dage, da byen er særdeles god til at bakke op om sådanne events, ” fortæller borgmester for Faaborg-Midtfyn Kommune Christian Thygesen.\nAllerede fra begyndelsen har der været stor opbakning fra mange i Faaborg-Midtfyn. Eksempelvis vil Thaisenhus lave kokkeskole med honning, Trente Mølle vil afholde kurser om, hvad man kan gøre for bierne, Grønt Råd vil anbefale bivenlige beplantninger og for børnene vil der være sommerferieaktiviteter om bier ved Ringe Sø. Dette er blot et udpluk af aktiviteter, og dertil kommer en lang række mere faglige aktiviteter fra Danmarks Biavlerforening, der bl.a. har inviteret den kendte professor og biavlsforfatter Thomas D. Seeley fra USA.\n”Programmet er i grove træk, at bierne overtager Ringe denne weekend. Det er en weekend, hvor byen, umiddelbart efter at Team Rynkeby om morgenen er rullet ud af byen på deres årlige tur til Frankrig, fortsætter festlighederne med bierne som omdrejningspunkt. Det bliver en rigtig spændende weekend, og handelslivet i Ringe er klar til at støtte op,” siger Max Ravn, formand for Byforum Ringe.\nFor Danmarks Biavlerforening har den helt afgørende parameter for udvælgelsen af Ringe som værtsby været den lokale opbakning. ”Vi har stærke lokalforeninger på Fyn, og særligt Ringe og Omegns Biavlerforening har bekræftet os i, at Ringe er det helt rigtige sted at placere dette arrangement. Vi håber at alle, der involverer sig i arrangementet, får et gensidigt udbytte af at beskæftige sig med biernes spændende verden,” siger Rune Havgaard Sørensen, sekretariatsleder i Danmarks Biavlerforening.\nDer bliver spændende muligheder for alle, der vil tage del i fejringen\nFoto: Rolf Theuerkauf\nDanmarks Biavlerforening blev stiftet i 1866 af sergent A. C. Andersen fra Nyborg.\nForeningen har 5500 medlemmer fordelt på 80 lokalforeninger rundt i landet.\nInteressen for biavl er stigende i Danmark, og foreningen har siden 2010 haft en medlemsfremgang på 5-10 % om året.\nHanne Raunsmed, Projektleder, Arkitekt maa Bosætning og Erhverv\nTlf.: 72 53 2080 – hanan@fmk.dk\nRune Havgaard Sørensen, Sekretariatsleder\nMobil: 51 30 72 06 – rhs@biavl.dk


v1 I det tiende år på den tolvte dag i den tiende måned kom Herrens ord til mig: v2 Menneske, vend dig mod Egyptens konge, Farao! Du skal profetere imod ham og imod hele Egypten. v3 Tal, og sig: Dette siger Gud Herren:\nv4 Jeg sætter kroge i dine kæber,\nv5 Så slænger jeg dig ud i ørkenen\nv6 Så skal alle Egyptens beboere forstå,\nv7 Når de greb fat om dig med hånden, knækkede du\nv8 Derfor siger Gud Herren:\nv9 Egypten skal blive ørken og ruiner.\nv10 Derfor kommer jeg over dig og dine strømme og gør Egypten til ruiner og ørken fra Migdol til Syene, helt til Nubiens grænse. v11 Mennesker skal ikke drage igennem det, og dyr skal ikke drage igennem det; ingen skal bo der i fyrre år. v12 Jeg gør Egypten til en ørken blandt øde lande, og blandt byer i ruiner skal dets byer ligge øde i fyrre år. Jeg spreder egypterne blandt folkene og strør dem ud i landene.\nv13 For dette siger Gud Herren: Når fyrre år er gået, samler jeg egypterne fra de folk, hvor de er spredt. v14 Så vender jeg Egyptens skæbne og fører dem tilbage til landet Patros, det land de stammer fra. Dér skal de danne et lille kongerige, v15 mindre end andre riger, og de skal aldrig mere ophøje sig over folkene. Jeg gør dem for få til at herske over folkene.\nv16 Israelitterne skal ikke mere sætte deres lid til Egypten og gøre mig opmærksom på deres skyld ved at søge dertil. Så skal de forstå, at jeg er Gud Herren.\nv17 I det syvogtyvende år på den første dag i den første måned kom Herrens ord til mig: v18 Menneske, Babylons konge, Nebukadnesar, har ladet sin hær udføre et storværk mod Tyrus; hvert hoved er skaldet, hver skulder er nøgen. Men han og hans hær fik ikke løn af Tyrus for det værk, han havde udført mod den. v19 Derfor siger Gud Herren: Jeg giver Egypten til Babylons konge, Nebukadnesar. Han skal tage dets rigdom, plyndre og røve i det, så hans hær kan få sin løn. v20 Jeg giver ham Egypten som arbejdsløn for det, de udførte for mig, siger Gud Herren.\nv21 Den dag lader jeg et horn vokse frem for Israel, og jeg åbner din mund iblandt dem. Så skal de forstå, at jeg er Herren.\nEs 19. Jer 46\nEs 36,6. 2 Kong 18,21


Sag: Admiral Geddes Gård\nStore Kannikestræde 10, København\nForhus med sidehus og det dermed sammenbyggede tværhus (1730-36, kvisten ombygget og udvidet fra tre til fem fag 1749) samt baghus og dertil bygget trappehus. Fredet 1926. Udvidet 1977.*\nI fredningsbeskrivelsen er der ikke taget stilling til lovligheden af bygningsarbejder foretaget i ejendommen. Hele ejendommen er gennemgået.\nAdmiral Geddes gård indgår i den vestlige side af Store Kannikestrædes husrække, hvor den adskiller sig fra de andre huse i husrækken på grund af sin brede gavlkvist. Gårdanlægget består af et forhus, et smalt sidehus, et tværhus samt et baghus med et dertil bygget trappehus allerbagerst på grunden. Den forreste gård er lagt med røde og grå ølandsfliser. Ejendommen indeholder beboelse, men anvendes hovedsageligt til erhvervsformål.\nForhuset er syv fag bredt, to etager højt over en kælder og med en etage i gavlkvisten, som både findes til gade og gård. Forhuset har en grundmuret og pudset facade, men er i øvrigt af bindingsværk. Taget er et teglhængt heltag; det samme gælder gavlkvistens tag. Sidehuset er opført helt i bindingsværk, ti fag langt, to etager højt over en høj kælder. Taget er et teglhængt halvtag med en seks fag lang fabrikskvist. Tværhuset er opført af bindingsværk to etager højt med udnyttet tagetage, ti fag bredt med port i to fag samt en to fag bred hejsekvist. Taget er et teglhængt heltag. Baghuset med det påbyggede trappehus er grundmuret, to etager højt med udnyttet tagetage.\nForhuset er som nævnt glatpudset mod gaden med hvidmalede, profilerede gesimser ved tagfoden og langs gavlkvistens sider. Gavlkvisten er fem fag bred og er på begge sider flankeret af nyere taskekvist-vinduer. Til venstre er et højt portfag med lige overkant. Portåbningen er opdelt af en kraftig portoverligger, hvorover er et tredelt vinduesfelt med råglasruder og sprosser med pyntelige volutter. Selve portfløjen består af en fyldingskonstruktion med ikke mindre end 16 fyldinger, mens ganglågen har seks fyldinger.\nVinduerne mod gaden er ældre, firerammede med to ruder i de underste rammer, mens kældervinduerne er torammede med to ruder med et nyere, dekorativt gitter for. Mod gården står forhuset helt i bindingsværk og har midtpå en trefags gavlkvist. Over en høj, sortmalet sokkel står bindingsværket sorttjæret og tavlene kalket jernvitriolgule. Bindingsværket er den lidt ældre type med mange skråbånd, særligt i yderfagene. Det brede portrum er på to fag og har en yngre, brunmalet trefløjet port ind mod gården. Portfløjene er udstyret med dekorative sprossemønster og er hængslet som svingdøre. Portrummet har kvadratiske ølandsfliser ligesom gårdrummet; væggenes bindingsværk står opstreget, og det flade træloft af listeinddækkede brædder har en nyere, festlig bemaling. Over porten er der to lave fag seksrudede vinduer. Vinduerne er ældre og måske genanvendte normalrammer, der er lagt ned. Vinduerne på gårdsiden er i øvrigt firerammede, 1700-tals vinduer med seks ruder i hver ramme; i gavlkvisten er dog tre sæt torammede vinduer med ni ruder i hver ramme; de må være nyere. Det samme gælder en fransk altan i kvisten med en torammet altandør med 15 ruder i hver fløj. I taget er endvidere to små tømmerkviste, hver med en enkelt ramme med ni ruder, samt kraftige sternbrædder.\nSidehuset, som er lidt yngre end forhuset, er også af bindingsværk over en høj, muret kælder med en række kældervinduer. Bindingsværket står sorttjæret, tavlene kalket med jernvitriol. Også her er skråbånd samt dokker. De sidste fag op mod tværhuset har hverken skråbånd eller dokker. Heri er til gengæld et åbent parti i stueetagen, hvor der er nedgang til kælderen og indgang til stueetagen ad en højtsiddende nyere, flammeret dør. Endelig er der en nyere, flammeret dør ind til tværhusets stueetage. Taget er et halvtag, hvori er en nyere fabrikskvist med seks torammede vinduer med seks ruder i hver ramme. De øvrige vinduer er firerammede 1700-tals vinduer med seks ruder i hver ramme.\nTværhuset er opført i bindingsværk med en lav sokkel og med sorttjæret bindingsværkskonstruktion og jernvitriolkalkede tavl. Tværhuset er uden skråbånd, men har dokker. Tværhuset har et stejlt heltag med røde vingetegl. I tagfladen mod gården er der, ud over en hejsekvist, to tømmerkviste med torammede vinduer med otte ruder i hver ramme, mens der på bagsiden er tre nyere, ni-stens GVO-vinduer. I kvistens fladbuede hejseluge er nu en nyere tofløjet altandør med 12 ruder i hver fløj samt et nyere rækværk foran. I rygningen er en skorstenspibe med sokkel og to kraver, idet skorstenspiben er blevet forhøjet. Vinduerne er i underetagen firerammede med seks ruder i hver ramme, mens overetagen har seks ruder i de underste rammer og fire ruder i de øverste. Der er let buede skråbånd ind mod portrummet, og til venstre for porten er to nyere, brunmalede portfløje med flammering med to cirkulære vinduer midt på. Gulvet i portåbningen er lagt med kvadratiske ølandsfliser og loftet har sortmalede loftsbjælker over enkelte tværgående dragere. Bagsiden af tværhuset vender ud til en smal lysgård og er i bindingsværk, men uden åbninger.\nBaghuset er grundmuret, men med en bagvæg af bindingsværk. Baghuset er sammenbygget med tværhuset ved et kvadratisk trappehus – ligeledes i grundmur; begge bygninger er berappede og kalket med jernvitriol. Taget over baghuset er et teglhængt halvtag med en høj skorstenspibe med sokkel i forbindelse med bagmuren. Der er en nyere tømmerkvist i taget med et drejevindue med 16 ruder samt tre 12-stens ovenlysvinduer og en række tudsten. Der er tillige en udgang fra taget til en terrasse oven på trappehuset. Fra terrassen er en spindeltrappe af stål opsat som brandtrappe til baghus og trappehus. Terrassen løber an på tværhusets tag.\nAdgangen til baghuset sker ad en ældre, flammeret dør med et stort overvindue med krydsstillede sprosser. Der er også en bred, flammeret dør ind til et trapperum i baghusets østre gavl. Denne trappe er i dag en bitrappe, da det nærmest kvadratiske trappehus indeholder den trappeforbindelse, der betjener både baghuset og tværhuset.\nI det indre er forhusets plan disponeret således, at fra portrummet i venstre side, er der adgang til det store trapperum mod gården, som igen giver adgang til etagerne. Indretningen er grundlæggende opbygget med stuer mod gaden med en centralt stillet skorsten i midten af huset, kammer mod gården op mod sidehuset, hvis sammenhængende forløb af værelser mod gården afsluttes af et rum, hvor der tidligere formentlig har været køkken.\nTrappen er en treløbstrappe med to mellemreposer, indstemte trin og værn med den karakteristiske båndslyngede, let asymmetriske åbning og den lige så traditionelt udformede, asymmetriske håndliste, der hører til i rokokoperioden. Trappen løber omkring en rektangulær durchsicht. Loftet i trapperummet er pudset med en lille, profileret loftgesims, og i midten er en ifølge ejeren rekonstrueret rokoko-roset til lysekronen. Trappen fortsætter op til tagetagen og virker heroppe stadig oprindelig i sit udtryk.\nIndretningen af stuer og sale i forhuset er på første og anden etage præget af den sene barok og af den begyndende rokoko med væg- og pillepaneler og feltopdelte overvægge. Vægpanelerne har glatte fyldinger, som det er typisk for det tidlige 1700-tal. På første etage er fyldingernes spejle dog de konkavt afskårne hjørner. Fyldingsdørene har kraftigt ramtræ med fladstafprofil og en eller tre fyldinger med konkavt afskårne hjørner, kasselåse, dels af messing dels af jern og indstukne hængsler. Indfatningerne er rigt profilerede, underskårne og har på anden etage forkrøppede hjørner – et tydeligt træk fra barokken! Vinduerne er overvejende rundpostvinduer med svungne anverfere og stormjern; dog har første etages vinduer mod gaden en glat forside og en trekvartstaf på hjørnet, hvilket nok skyldes en fornyelse omkring 1800-tallets første halvdel. Lofterne er pudsede med en høj loftgesims, men der er også plads til senklassicistiske, ovale bladkranse i stuk. Gulvene er gennemgående af nyere fyrreplanker.\nEnkelte dekorative elementer forekommer nyere: på første etage er en ovnniche indrammet af riflede pilastre og stukfestoner hænger dekorativt ned fra midten i to bløde buer. I stueetagen er der en nyere ligeløbstrappeforbindelse ned til kælderen, som har en ganske ny indretning med store fliser på gulvet og en synlig syldstenskant langs væggene, hvidpudsede vægge og synlige bjælker med et blødt karnisprofil på kanten. Der er gips mellem bjælkerne, men i vinduerne er bevaret lysningspaneler med kvadratiske, klassicistiske fyldinger. Dørene er nyere pladedøre. Fra kælderen er der en lille, barokiserende trappe op til en udgang i porten.\nIndretningen af tagetagen har flere stilperioder, men særligt bærer den præg af perioden omkring den første del af 1900-tallet. Loftsbjælkerne er fremdraget, vinduerne er utraditionelt opdelt i ni og seks ruder. Nogle af de indvendige døre er nyere, men traditionelt udført. I den store sal i gavlkvisten er dørene dog originale døre fra 1700-tallets første periode. Bjælkelofterne har karnisprofil og ældre brædder mellem bjælkerne. Plankegulvene her er nyere.\nSidehuset er i det indre opdelt i to rum, som er karakteriseret på flere af etagerne ved den helpanellerede vinduesvæg i senbarok udformning med fladstaf på ramtræet og glatte fyldinger. Indfatninger og døre er senbarokke, som i forhuset, vinduerne er med rundpost og lofterne er pudsede og har loftgesims i stuk. I tagetagen med fabrikskvisten er der en nyere køkkenindretning, der løber over i forhusets gavlkvisteetage. Vinduerne i fabrikskvisten har nyere, men traditionelt udførte rundposte og rammer.\nI overgangen mellem sidehus og tværhus er to små ældre trappeforløb, som optager niveauforskellen mellem de to bygninger. Bagerst er der et lille rum, som fører ud til en treløbstrappe, der giver adgang til sidehusets etager. Trappen er ældre med indstemte trin og udskårne balustre og en symmetrisk, rundet håndliste, men er næppe senbarok. Snarere er den indsat omkring år 1900 som et historicistisk indslag.\nTværhuset er i det indre i stueetagen indrettet til en art åben (kro)stue med fritstående stolper og mørke helpanellerede vinduesvægge med rundpostvinduer. Alt træværket er malet mørkebrunt. Op ad bagvæggen er der et flisebeklædt køkkenarrangement. Mellem de fritliggende bjælker er der opsat gips. Der er nyere vægpaneler af vandretliggende brædder. Gulvet er dækket af egeparketstave i kvadrater. På første sal er et stort rum indrettet, kaldet Holbergsalen, med to stolperækker med skråbånd op til to langsgående dragere og synlige, tværgående bjælker. Der er pudset mellem bjælkerne, gulvet er lagt med nyere parket og i bagvæggen er en ovnniche, beklædt med nyere klinker. I nichen står en vindovn, der er en ombygget bilæggerovn med messingknapper. Vinduerne har rundposte med tilhørende tværport og tilhørende ”kyllinge”anverfere og stormjern. Også rammerne er ældre. Øverste etage, der er indrettet i tagetagen, består af et stort rum med skunkvægge og med nyere overflader og nyere vinduer samt den buede, tofløjede dør bag den franske altan. Ved skorstenen i bagvæggen er tilsluttet en ombygget bilæggerovn med messingknapper. Bag ovnen er opsat de karakteristiske, hollandske fliser med blomstermønster i brunt. To kraftige skorstensstole bærer skorstenspiben, der er trukket ind til rygningen. Der er fast undertag; tagværket kan være ældre, men ikke oprindeligt.\nBaghuset med tilhørende trappehus er i det indre karakteriseret ved meget enkle rum i stueetagen med pudsede vægge med sparenicher og med nyere klinkegulv og synlig stolpekonstruktion, drager og overliggende bjælkelag. Her er indrettet toiletter og garderober. Trappen er en treløbstrappe, der snor sig op gennem huset omkring en cirkulær durchsicht, spinkle balustre og en let svungen håndliste og rundet mægler. Trappen må stilistisk sættes til den senklassicistiske periode – i 1800-tallets første halvdel. Nogle af fyldingsdørene i bygningen er absolut ældre fra 1700-tallets sidste del, andre kan være fra 1850. Første sal er indrettet som et stort rum med nyere overflader. På første sal er rummet præget af nyere overflader og de synlige konstruktioner. Fra denne etage er der udgang til en nyere terrasse i hele bygningens længde. Skorstenen står i bagvæggen med en gammel, norsk vindovn fra Fritzøe Wærk 1774, tilsluttet. På væggen bag ovnen er der yderligere opsat de karakteristiske hollandske fliser i brunt. Vinduet på første sal er et dobbeltvindue med fire rammer og to rundposte, men er muligvis nyere. På anden sal er etagen indrettet til ét stort rum, der også har et dobbeltvindue, som på første salen, og en nyere, tofløjet altandør med 18 ruder i hver fløj. Den åbner ud til en fransk altan. Øverste etage, som er indrettet i tagrummet, indeholder også et stort rum. Der er åbnet til kip med synlige hanebjælker, og der er en stige op til en hems. Også heroppe er en ældre vindovn tilsluttet skorstenen.\nStraks efter branden blev der nedsat en bygningskommission, som skulle forsøge at regulere gaderne. Det viste sig svært at få gjort gaderne bredere og mere lige, for ejerne var uvillige til at afgive dele af deres grunde. Det blev ikke bedre, da der i den bedste mening i 1729 blev udstedt en forordning om, at de nye huse skulle opføres helt i grundmur. Det blev de brandlidte ejere rasende over, og derfor gav man lov til, at baghuse måtte opføres i bindingsværk. Så opførte ejerne baghusene, flyttede ind og lod grunden henligge ubebygget mod gaden. Først da man gav lov til at benytte bindingsværk både til gade og gård, kom der gang i genopbygningen.\nGården i Store Kannikestræde 10 var i begyndelsen af 1700-tallet ejet af viceadmiral, gehejmeråd Frederik Ejler Gjedde, for hvis sønner Ludvig Holberg var huslærer i en kort periode 1708-1709. Da gården brændte ved bybranden 1728, var ejeren Abraham Lehn (d.y.), som dog ikke selv følte trang til at genopbygge den, men solgte ejendommen til studiosus Sebastian Lier. Han blev den genopførte gårds bygherre. Forhuset blev på to etager med kælder, over de tre af i alt syv fag var en gavlkvist, der dog allerede inden 1748 var udvidet til fem fag. Forsiden var af grundmur, resten af bindingsværk. Til forhuset sluttede sig et bindingsværkssidehus, oprindeligt på en etage, men inden 1748 forhøjet med en etage og kvist over to fag. Denne kvist blev dog hurtigt fjernet igen. Tværhuset, også af bindingsværk og i to etager, opførtes af en af Liers efterfølgende, etatsråd Bing.\nEndelig opførtes 1748 bagest på grunden en staldbygning, hvorfor det blev nødvendigt at indrette en gennemkørselsport i tværhuset. Gennemkørselsporten havde tidligere været en vognport. Fra 1805 til 1847 var her købmandsgård, og herefter blev den ejet af urtekræmmer J.N. Werdelin, der indrettede blyantsfabrik og salpeterraffinaderi i gården. I hans tid blev baghuset opført (1836). Det var indrettet som et pakhus med hejsekvist og vinde, der endnu eksisterede i begyndelsen af 1900-tallet. En ombygning i 1918-20 resulterede i den nuværende indretning, hvor hovedadgangen til baghuset foregår fra trappehuset, der kom til i 1918-20.\nI 1918 havde kunsthandler Eddie Salicath nemlig overtaget ejendommen, og han iværksatte en større restaurering ved arkitekterne Carl Petersen og Henning Koch. En række lokaler blev indrettet i 1700-talsstil til møderum, og i forhuset blev der retableret rum med gammelt udstyr, blandt andet en stue med malerier i pompejansk stil fra ca. 1790; disse malerier findes ikke længere. Baghuset, der stod som et pakhus på dette tidspunkt, blev ombygget og fik tilføjet trappehuset. Ejendommen blev i Salicaths tid anvendt til kunstnersammenkomster, fester og foredragsaftener, men også Konservativ Ungdom og Malteserordenen har haft lokaler her.\nI begyndelsen af 1800-tallet blev forhusets ene gavl grundmuret. I en periode i det 19. århundrede var facaderne på side- og baghus glatpudsede. Det samme gælder forhuset, som i begyndelsen af det 19. århundrede blev pudset, således som det står i dag i Fiolstræde.\nDen miljømæssige værdi for forhuset Store Kannikestræde 10 knytter sig til beliggenheden i gadens husrække, der består af tilsvarende bygninger opført i samme periode. Bygningernes stort set ens højder, facadeproportionering, geometri, materialitet og bygningsdetaljer skaber en samhørighed og en tæt struktur, der får kvarteret til at fremstå som en velbevaret helhed i en af de ældste dele i indre København. Særligt er der stor lighed med professorgårdene på den anden side af gaden.\nHertil kommer den miljømæssige værdi af det samlede gårdanlægs særlige bygningstype og grundens størrelse, hvor forhus og tværhus åbner til gårdrum i hele grundens dybde.\nGårdinteriøret med bindingsværkshusene er et sjældent velbevaret københavnsk miljø fra første halvdel af 1700-tallet.\nDen kulturhistoriske værdi for Store Kannikestræde 10 knytter sig både til forhuset som eksempel på det senbarokke, borgerlige byhus, der blev opført efter Københavns brand i 1728 med tilhørende og stærkt nødvendige sidehus, tværhus og baghus, som tidligere også var et pakhus. Som et gennemført eksempel på bindingsværksbyggeriet fra denne periode indskriver Admiral Geddes Gård sig som barok bygård i kulturhistorien.\nI forhuset og sidehuset kommer barokkens formsprog til udtryk i den enkle og sparsomt dekorerede bygning med høj kælder, gavlkviste til gård og gade, og kraftigt profilerede hovedgesims. Hertil kommer facadernes tætsiddende vinduesbånd og den meget brede gavlkvist med den markante, omløbende gesims. Gårdrummets tre sider omsluttes af forhusets bindingsværksvæg med endnu en gavlkvist og sidehusets og tværhusets bindingsværkevægge og danner en helt særlig stemning. Det sorttjærede bindingsværk og de jernvitriolgule tavls tætte mønster understøtter oplevelsen af tidligere tiders byggeskik og brug. Bagest på grunden ligger baghuset forskudt og forbundet med tværhuset af det senere tilkomne trappehus.\nI forhusets indre knytter den kulturhistoriske værdi sig til den ældre planløsning, hvor de repræsentative stuer ligger mod gaden, mens det store trapperum med adgang fra porten ligger ind mod gården. Køkkenets placering er ikke længere umiddelbart aflæselig i planen, men skorstenen befinder sig i bygningens centrum, så alle rum kan opvarmes herfra. I det smalle sidehus ligger rummene en suite indtil køkkentrappen. I ”overgangsfaget” mellem sidehus og tværhus er i dag placeret et køkken. Tværhusets etager afspejler fortsat oprindelsen som pakhus med åbne planer, dog nu forsynet med et stort ildsted i bagmuren. Baghuset består også hovedsageligt af et stort åbent rum, som fortæller om den tidligere brug som pakhus og med et adskilt fag, hvor den oprindelige trappeforbindelse har haft sin plads – og til dels stadig har det.\nDe bevarede dele af det oprindelige og ældre interiør har ligeledes stor kulturhistorisk værdi, idet interiøret vidner om periodens udsmykningsidealer og æstetiske præferencer. Den oprindelige hovedtrappe, som er en treløbstrappe omkring en rektangulær durchsicht, har særlig værdi med alle detaljer, herunder det gennembrudte rokokobalusterværk med båndslyng og den smalle, asymmetriske håndliste, der begynder med en snoning over mægleren ved trappens begyndelse. Hertil kommer alle vægpaneler, både brystnings- og helpaneler og feltopdelte overvægge med lærredsbeklædning, ligesom loftgesimser og stuk har stor kulturhistorisk værdi. Yderligere de oprindelige fyldingsdøre med tre fyldinger med konvekst afskårne hjørner og adskillige med håndsmedede låsekasser samt indstukne hængsler og med tilhørende gerichter, heraf flere med forkrøppede hjørner. Hertil kommer de bevarede rundpostvinduer med oprindelig beslåning, særligt på gårdsiden af forhuset. Både paneler, vinduer og døre har den for perioden yndede fladstaf på ramtræet. Gulvene er for en stor del nyere, men der findes enkelte rum med ældre fyrreplankegulve. Kælderen under forhuset er præget af en ganske ny indretning, blandt andet med en åben ligeløbstrappe fra stueetagen.\nTværhusets indretning er nyere, men imod gårdrummet afspejles bygningens oprindelige funktion som stald og vognport. På samme vis afspejler hejsekvisten, at der har været en hejseanordning. Ligeledes findes den oprindelige stolpe-, drager- og bjælkekonstruktion stadig, ligesom vinduerne mod gården alle er fra opførelsen med rund- og tværpost samt en betydelig del af rammerne og deres beslåning. Gulvene er i dag belagt med egeparket, og der er opsat gipsplader mellem bjælkerne i loftet. Døre og vægbeklædninger stammer formentlig fra den store nyindretning fra begyndelsen af 1900-tallet, enkelte døre stammer dog fra opførelsen. Det samme gør sig antageligt gældende for portrummet, som i begge ender har buede skråstivere og et simpelt bræddeloft og bindingsværksvægge. Vognporten til venstre for den gennemgående port har et gulv af træklodser. Portfløjene, der er beklædt med flammerede brædder og forsynet med cirkulære ruder, stammer formentlig fra den store ombygning i 1900-tallets første del.\nEndvidere er der kulturhistorisk værdi i trappehuset fra 1918-20 med den elegante trappe, der med spinkle balustre snor sig op omkring en cirkulær durchsicht. Alle lister, dekorationer, vinduer og måske også dørene ud til denne trappe stammer fra 1918-20 og fortæller om en håndværksmæssig standard, som stadig var høj på denne tid.\nBaghusets indretning er i dag præget af fornyelser, men enkelte kulturhistoriske værdier, der kan føres tilbage til tiden som pakhus, ligger i særligt stueetagens bevarede stolper, drager og bjælkekonstruktion samt alt øvrigt bevaret træværk, da det vidner om bygningens tidligere brug.\nForhusets arkitektoniske værdi knytter sig i det ydre til den enkle facadekomposition med port, tætte vinduesrækker, hovedgesims og gavlkvist med profileret, omløbende gesims, der sammen giver facaden et tungt og kraftfuldt udtryk. De glatte murflader, enkle horisontale linjer og den regelmæssige og taktfaste placering af vinduerne bidrager til bygningens overordnede rolige og værdige fremtræden. Gavlkvistens opadstræbende form står i kontrast til bygningens ellers horisontale virkning, hvorfor den opnår fin balance i kompositionen. På gårdsiden knytter den arkitektoniske værdi sig til den rige bindingsværkskonstruktion og gavlkvisten samt de små tømmerkviste i taget samt den regelmæssige og taktfaste placering af de oprindelige 1700-tals barokvinduer med seks ruder i hver ramme. Hertil kommer heltaget og den store skorstenspibe i rygningen.\nI det indre af forhuset knytter den arkitektoniske værdi sig til hovedtrappens form og udtryk med trappegelænderets båndslyng og de behagelige stigninger i trinene på trappens tre løb op gennem bygningen. Hertil er der arkitektonisk værdi i de øvrige snedkerarbejder fra opførelsen med trefyldingsdøre med konvekst afskårne spejle i fyldingerne, de underskårne indfatninger samt beslåning og messing- eller jernlåsetøj. Hertil kommer vinduernes rundposte og rammer med oprindelige beslåning, såsom anverfere, stromkroge og stabler. Endelig må alle paneler i rummene, hvor det gennemgående rammeprofil er fladstaffen og alle feltinddelte overvægge samt loftgesimserne, betegnes som oprindelige og af høj arkitektonisk værdi.\nSidehusets arkitektoniske kvaliteter svarer til forhusets, både udvendigt og indvendigt.\nTværhusets arkitektoniske værdi ligger i det velbevarede og rige bindingsværk med hejsekvisten midtpå, de oprindelige vinduer og skorstenspiben i rygningen. Huset står stærkt med sine tætsiddende vinduer og de to tømmerkviste, der flankerer hejsekvisten. Porten (der oprindeligt var vognport, men blev ændret til gennemgående port, da baghuset kom til) sammen med porten ved siden af danner et spændende motiv på facaden mod gården. I det indre af tværhuset knytter den arkitektoniske værdi sig til stolpekonstruktionerne i stueetagen og på første etage, som lader rummene stå åbne.\nBaghuset bagerst på grunden har arkitektonisk værdi ved sit nedtonede udtryk med pudset murværk og ensidige taghældning, der tilsammen understreger bygningens oprindelse som funktionsbygning: først var den stald med tilhørende pakhusetager over; en ligeløbstrappe i gavlen sikrede adgang til etagerne.\nSammen med gårdens ølandsflisebelægning giver de homogent behandlede murflader med jernvitriol og det sortmalede bindingsværk et lukket, helstøbt gårdmiljø stor arkitektonisk værdi.\nDe bærende fredningsværdier ved Store Kannikestræde 10 knytter sig overordnet til ejendommen som særlig repræsentant for en senbarok, borgerlig bygård, opført i årene efter Købehavns brand i 1728.\nI forhusets ydre knytter de bærende fredningsværdier sig til den mod gaden grundmurede og pudsede bygning i to etager over en høj kælder med fem-fags gavlkvist mod gaden og mod gården bindingsværkskonstruktionen med en trefags bindingsværkskvist og rødt teglhængt heltag. Hertil kommer den kraftige skorstenspibe i rygningen samt kraftigt profileret hovedgesims og omløbende gesims omkring gavlkvisten. Endvidere kommer vinduerne mod gaden, der måske er fornyet i midten af 1800-tallet og de oprindelige, firerammede smårudede vinduer mod gården, samt ældre bygningsdele og –detaljer som porten med overvindue og de små tømmerkviste i tagfladen mod gården. Endelig kommer den traditionelle materialeholdning.\nI det indre knytter de bærende fredningsværdier sig til den ældre planløsning, hvor den fornemme 1700-tals trappe med tre løb med adgang fra portrummet, ligger mod gården. Mod gaden ligger de repræsentative stuer med tilhørende snedkerinteriører og stukkatur fra opførelsen og senere tider. Endvidere kommer de oprindelige bygningsdele og -detaljer, herunder fod-, brystnings- og lysningspaneler, de helpanelerede vægge, feltinddelte vægge med opspændte lærreder, loftsgesimser samt fyldingsdøre med indstukne hængsler og underskårne indfatninger. Særligt skal de rige, underskårne barokprofiler med forkrøppede hjørner og de smukke messinglåse på dørfløjene fremhæves. Hertil føjer sig vinduerne mod gården, der har rund- og tværposte samt rammer af betydelig alder med tilhørende beslåning. Endelig kommer den traditionelle materialeholdning.\nI sidehuset ligger de bærende fredningsværdier i det ydre i bindingsværksbygningens samhørighed med forhuset i konstruktionsmetode og farveholdning. Det smalle sidehus med ensidig taghældning og røde tegl samt de mange vinduer, som er fra opførelsen, er en del af de bærende fredningsværdier. I det indre knytter de bærende fredningsværdier sig særligt til stuens og førsteetages helpanellerede rum, hvor fyldingerne er glatte og ramtræet har fladstaffer og danner en harmonisk helhed sammen med rundpostvinduerne fra samme periode. Hertil kommer de pudsede lofters enkle gesims. Køkkentrappen bagerst i sidehuset er ældre, men måske en vellykket kopi af en baroktrappe med udskårne bræddebalustre.\nTværhusets bærende fredningsværdier ligger i det ydre i bindingsværksbygningens traditionelt udførte 1700-tals bindingsværk med hejsekvisten midtpå samt de to portbuer i stueetagen og de mange vinduer i tavlene.\nI det indre knytter de bærende fredningsværdier sig til etagernes åbne rum, hvor den traditionelle stolpe-, skråstiver- og drager konstruktion og synlige bjælker er synlige. Hertil kommer de oprindelige rundpostvinduer med tilhørende beslåning og en enkelt fydlingsdør fra 1700-tallets midte.\nDe bærende fredningsværdier knytter sig i baghuset til den grundmurede, pudsede bygning på tre etager med ensidig taghældning, hængt med røde vingetegl og den meget høje skorsten ved bagmuren. I baghusets indre ligger de bærende fredningsværdier hovedsageligt i de bevarede tømmerkonstruktioner med stolpe, drager, bjælkelag og tagkonstruktion samt skorstenen. Det nyere trappehus (fra 1918-1920), som betjener og forbinder baghuset med tværhuset, har bærende fredningsværdier i den elegant svungne trappe omkring den cirkulære durchsicht. Endvidere kommer den traditionelle materialeholdning.\nOveralt i forhus, sidehus, tværhus og baghus er der opsat støbejerns vindovne fra 1700-årende, heraf flere med messingknopper og bag ovnene er der partier med ældre, traditionelle hollandske fliser, hvilket er en del af de bærende fredningsværdier.\nStore Kannikestræde 10, Admiral Geddes Gård_Fredningsbeskrivelse.pdf


Socialpsykiatrien er for de sindslidende, hvad næstekærligheden er for de kristne.\n"Socialpsykiatrien er noget af det mest positive, der er sket for sindslidende mennesker. Det har givet dem muligheder for at leve et bedre liv end før."\nDen entydige tilslutning til socialpsykiatrien kommer fra Benny Lihme, kendt kritiker og redaktør af tidsskriftet Social Kritik. Han har læst psykologi og undervist i det på universitetet, dengang de psykologistuderende var tidens mest oprørske gruppe, som han siger. Han gjorde ikke studiet færdigt, men valgte i stedet at arbejde med socialpædagogik på Københavns Socialpædagogiske Seminarium.\nSocialpsykiatri er socialt arbejde med sindslidende og er på stort set alle områder helt modsat den traditionelle hospitalspsykiatri. Derfor undrer Benny Lihme sig også over at begrebet i sin tid fik navnet socialpsykiatri, for "der er ikke meget psykiatri i det. Psykiatrien vil slet ikke have noget med det sociale at gøre overhovedet, det er der ingen prestige i."\nSocialpsykiatriens mål for de sindslidende er at de kan leve så tæt på det normale som muligt. Og det er vigtigt at bemærke at det er vilkårene, som skal være så tæt på det normale som muligt, ikke personen der skal normaliseres.\n"Der er ikke tale om en afretning men mulighed for en borgertilværelse."\nDen socialpædagogiske tilgang blev lig med et særligt pædagogisk arbejde målrettet mennesker i særlige vilkår.\n"Det socialpædagogiske arbejde skal medvirke til at tilfredsstille behov hos mennesker i underprivilegerede situationer. Socialpædagogikken skal medvirke til at frigøre underprivilegerede mennesker fra fastlåste livssammenhænge, befri dem fra sociale og psykologiske blokeringer. Der er altså et frigørelsesperspektiv i det, at støtte dem i at blive herre i eget liv."\nMen de sindslidende skal ikke kun frigøres fra noget men også til noget. Og de fik muligheder for at artikulere drømme om livet. Det gav så også de velkendte dilemmaer og etiske problemstillinger, som socialpædagoger lever med dagligt: kan og skal de sikre at de sindslidendes drømme ikke destruerer deres eget liv? Hvis drømmen er at fyre fede eller drikke sig ihjel? Friheden kommer i karambolage med andre krav til pædagogerne.\n"Socialpædagoger er ansat til at være vidne til det. For i socialpsykiatrien er det tilladt at indtage noget, som ikke er tilladt andre steder, man ser i hvert fald gennem fingre med det."\nIndtil 1970’erne levede hospitalspsykiatrien sit eget stille liv. Men så startede en hård kritik af de sindslidendes vilkår på hospitalerne. Det blev fulgt op af folk som Ronald Laing og David Cooper med antipsykiatribevægelsen og dens endnu kraftigere kritik af psykiatrien. I Danmark opstod Galebevægelsen som et kritisk oprør fra græsrødderne mod de etablerede systemer.\nPolitikerne hørte kritikken. Indlæggelser og sengepladser var dyre, og de kunne bruge kritikken til at spare penge. Det hele tog en ganske anden drejning, da man i stor stil begyndte at nedlægge sengepladser og misbrugte kritikken af hospitalspsykiatrien som legitimering. Kritikken blev med andre ord brugt poltisk til at skæring antallet af sengepladser ned.\n"Kritikerne af den traditionelle hospitalspsykiatri forstillede sig at der efter den kritiske periode ville komme en såkaldt ikke-psykiatrisk periode. At samfundet ville udvikle sig derhen at det kunne rumme de anderleders. Jeg er enig i at der ikke skal være reservater for de sindslidende. Men resultatet var at da politikerne greb kritikken og skar ned på sengepladserne, så blev de sindslidende bare hjemløse og forhutlede", fremhæver Benny Lihme.\nDer er ikke nogen helbredelse for de store sindlidelser, så der var brug for det livgivende, som lægeverdenen ikke tænkte i, peger han på. Og fra 1989 kommer socialpsykiatrien og dermed socialpædagogikken ind i billedet. Man gik fra cure til care, fra patient til borger, og pædagoger blev ansat i voksenpsykiatrien. Og der er stor forskel på psykiatrisk sygepleje og ikke-psykiatrisk socialpædagogik (se boksen).\n"Socialpsykiatrien skal hylde det rummelige, det integrerende og det inkluderende, men målet med den var samtidig at sikre at de sindslidende ikke gik for lud og koldt vand."\nBegreber som empowerment (betyder myndiggørelse) og Recovery (betyder helbredelse) er udbygninger af denne holdning. Selvom Benny Lihme griner lidt af at man bruger amerikanske udtryk. "Når man nu ved at netop USA ikke er det bedste sted at være psykisk syg i."\nSocialpædagogikkens kerne er først og fremmest omsorg og relationer.\n"Omsorg er en respons på andres udsathed og sårbarhed. Men at give hjælpen bliver også en omsorgsmagt, og derfor er det så vigtigt at omsorgen underkastes en faglig refleksion, og at man sikrer de etiske retningslinjer. Man kan ikke slå op i en manual, om den måde man handler på er rigtig eller forkert. Det skal løbende tages op til refleksion, ikke bare ved store lejligheder. Respekten for den enkelte er etisk betragtet det centrale, og det vil altid være enkelttilfælde der viser, om man har gjort det rigtige", vurderer Benny Lihme.\nDen norske psykiater Finn Skårderud har i sin bog fra 1999 "Uro. En rejse i det moderne selv" skrevet at "ethvert sind er og bliver bestemt af dets relationer". Vi bliver mennesker gennem andre.\nOg relationer med psykisk syge er konstant anstrengende, mener Benny Lihme (som anbefaler bogen til alle som er interesseret i det moderne sind). Han sammenligner en sådan relation med det gode parforhold.\n"Relationen skal genskabes, fornys og genetableres dag for dag. Forskellen mellem de to relationer er at i parforholdet er målet selve forholdet, og det er det ikke i den professionelle relation. Rollen kan virke intim, men der er ikke tale om et symmetrisk ligeværdigt forhold. Man kan kalde det vikarierende intimitet: som om det var en ven. Og udtrykket "som om" er vigtigt."\nBenny Lihme citerer Egon Gad som i "Sprækker i virkeligheden. Brudstykker af en sindslidendes liv skrev: "Det vigtigste for mig er Vor Herre og min kontaktperson". Citatet illustrerer en erkendelse af behovet for "noget større" men også at han ville være ilde stedt, hvis han ikke havde sin kontaktperson.\n"Og det gælder for de fleste mennesker. Vi har brug for noget større men også for en relation. Men det er svært at få plads til det spirituelle og religiøse i psykiatrien, der regnes det jo for psykose. Men hvis der virkelig er respekt for den enkelte, så skal der også være plads til det. Det er fint med rengøring, men det er ikke nok. Socialpædagogen, kontaktpersonen, skal kunne lytte og give modspil, og det kræver en vis viden bl.a. om den åndelighed, som præger mange sindslidende, og som er en del af bedringsprocessen i Recovery-tanken. Så det er et krav til det socialpædagogiske personale at det skal vide, vise interesse og kunne give modspil."\nMed alle disse krav in mente, ikke mindst kravet om at skulle være et alternativ til lægeverdenens tænkning, hvilke kompetencer kræves der så af en socialpædagog i socialpsykiatrien?\nBenny Lihme understreger at han anser refleksion som det overordnede fagkriterium, refleksion ikke mindst over (magt)relationen med den sindslidende.\nOg derudover er det måske ikke overraskende kompetencer snarere end kvalifikationer, der efterspørges i socialpsykiatrien. Kompetencer er knyttet til personen, til vedkommendes erfaringer og holdninger. Kompetencernes brugbarhed vurderes af kollegerne og af brugerne. Kvalifikationer derimod er det målbare, som kan efterprøves fx en uddannelse.\nI top i stillingsopslag ligger evner til at arbejde både selvstændigt og tværfagligt, for der er både meget alenearbejde men også brudflader til andre faggrupper. Også rummelighed, det at være psykisk robusthed, kunne rumme kaos og håndtere det uforudsigelige er kompetencer der efterspørges. Ligeså indfølingsevne, humoristisk sans og fleksibilitet. Erfaring med psykisk syge er derimod ikke et krav. Derimod er der tegn på at hårdere kompetence som viden og kunnen i forhold til metodeudvikling og dokumentation er kommet med de seneste år.\n"Stærk medicinering er ofte tegn på manglende rummelighed, mens mindre medicinering oftere giver tilspidsede situationer og kræver en mere pædagogisk tilgang. Det sidste ser jeg som et sundhedstegn hos en institution. Jeg kan undre mig over angsten for at afmedicinere. Lægerne taler meget om alle de frygtelige ting der kan ske, hvis man afmedicinerer, men alle de dødsfald og ulykker, som medicinen har afstedkommet nævnes ikke, når de advarer mod mindre medicin. Måske bør man kræve at behandlere "uddannes" til at kunne rumme folk som har følelser."\nI den psykiatriske sygepleje handler det om:\nobjektstatus (som patient)\nsubtraksiv (det vil sige fjerner symptomer)\nfølelseskontrol (der bliver lagt kemisk låg på)\nI den ikke-\nsubjektstatus (herre i eget liv)\nadditiv (det vil sige tilfører muligheder)\nhvad kan de syge lide (mad, kultur fx)\nKilde: Benny Lihme\nSidens adresse: https://www.lfs.dk/1004 Loadtid: 0.036 sek.


Sannemann88 - Bryllupsklar.dk\nEverything posted by Sannemann88\nStregtegning - Jesus Kirken Valby\nSannemann88 posted a topic in Do It Yourself debatten\nØnsker denne kirke med på listen over de andre stregtegnede kirker\nSalmer? Jeg er helt lost..\nSannemann88 posted a topic in Bryllupsforberedelser\nJaa.. Salmer skal man jo også tage hensyn til. Hvilke salmer vælger i og hvorfor lige den salme? Selvfølgelig er der intet bryllup uden 'Det er så yndigt at følges ad for to 'I blev skabt som mand og kvinde' og 'Vi beder, Herre, for de to'.. Men man kan jo ikke bare nøjes med det. Vi skal giftes i midt September og jeg ville gerne have en 'årstids sang' med også, er der nogle gode ideer?\nSannemann88 replied to Victoria.11's topic in Bryllupsforberedelser\nSannemann88 replied to musen's topic in Do It Yourself debatten\nEj nogle gode nogle, jeg et også på ukig, er der nogle der kan flere?\nSannemann88 replied to JellyBellyFyn's topic in Bryllupsforberedelser\nEj hvor er de flotte! Er det sådan at du vil dele en skabelon? Sannemann88@gmail.com\nSannemann88 replied to Ezri's topic in Bryllupsforberedelser\nJeg har engang til en atten års set en børne strandspand med skovl, i spanden var der i bunden lagt lidt 20'ere og så vand på så det fryser, når det er frosset ligger man flere tyvere på og et lag vand igen indtil spanden er fuld, på den måde undgår man at alle 20'erne ligger i bunden. Måske man endda også kunne lægge pengesedler i da de jo også er vandafvisende\nHej Alle 'Brides' Vi skal have fundet et fest-sted og gerne her inden d. 10 Juli! Vi har besluttet at vi vil stå for ALT selv (men vi brokker os ikke hvis prisen er incl. rengøring ) Men Jeg mangler stedet som kan huse ca. 60 mennesker, og som er til at køre til i, i hestevogn fra Valby. Og som er til at betale. Jeg er allerede bekendt med flg.: http://www.muhz.dk/ http://www.alhambravej7.dk/ http://www.5e.dk/. (Dog fatter jeg ikke deres hjemmeside) http://www.slotsudstillinger.dk/15 http://www.selskabsl...-frederiksberg/ Er der nogen derude der har andre gode forslag? I 'værste' tilfælde ville amagerogså være en mulighed\nSannemann88 replied to Abbylil's topic in Bryllupsforberedelser\nFest-sted nær Valby-Frederiksberg-Vanløse?\nHej Jeg skal finde et lækkert stilfuldt fest-sted nær Valby-Frederiksberg-Vanløse. Vi skal giftes i september 2014, og mangler virkelig lidt inspiration. Er der nogen derude der kender nogle gode hyggelige steder ved den nævnte lokation, så del gerne billeder, hjemmesider og priser her Håber nogen kan hjælpe! <3\nSannemann88 replied to Sannemann88's topic in Bryllupsforberedelser\nHvor mange timer brugte i stedet ? Og hvordan forløb jeres dag sådan i forhold til brugen af lokaler? Det ser ret godt ud! - Og virker ikke til at være sååå dyrt igen.. Du kan være i lokalet så længe du vil. Vi kom kl. 17 og lukkede og slukkede kl. 04.30 Thomas der har det er super prof og kokken er FANTASTISK! Vores gæster ankom kl. 17 til velkomstdrink vi (brudeparret) ankom kl. 17.45 - bød velkommen- fik velkomstdrink Gik til bords ca. 18.15 og spiste 3 retters meget meget meget lækker menu samt natmad Vi blev viet i Vor Frelsers kl. 13.30 og havde havnerundfart fra 14.30-15.30 indtil kl. 17.00 var gæsterne på egen hånd. Vi var 50 gæster (bemærk at der er begræsning på ca. 50 gæster i lokalet - hvis i altså vil have at gæsterne sidder behageligt) Vi havde 1 kok og 3 tjenere - alle var meget dygtige Vi medbragte egne drikkevarer - herunder cocktailbartendere fra Qakk - Thomas fra dg-mad.dk var super sød og hjælpsom og hurtig til at besvare henvendelser og så har han prøvet det med arrangementer 1000 gange, så han ved hvad der fungerer. Vi havde i øvrigt også DJ på. Alt forløb helt perfekt. Det eneste aber dabei var, at man ikke kunne prøvesmage maden.. Men min chef kender et par folk i restaurationsbranchen og han lavede tjek for mig og sagde Go for stedet og jeg kan kun rose maden til skyerne. Det var vellavet, velsmagende, smukt præsenteret og der var nok. Ingen gik sultne til bords. Og så vil jeg lige sige, at om aftenen har man den smukkeste udsigt over københavns skyline Hvad måtte i samlet af med for sted og mad til gæsterne?\nSannemann88 posted a topic in Brudemakeup, hår og skønhed\nHej Alle i Skønne brude. Jeg søger inspiration til smukke bryllupsnegle. Negledamen er i hus, og hun kan lave alt! Upload jeres ynglings\nSannemann88 replied to Sannemann88's topic in Brudemakeup, hår og skønhed\nDet er flotte, men godt nok vilde! - Det plejer normalt ikke at holde mig tilbage men lige den dag må de der være lidt mere neutrale , men stadig flotte\nEn idé jeg fik! - Anderledes DIY bordkort :)\nJeg sad her, fredag aften med en lille brainstorm i hovedet. Og så tænkte jeg, istedet for de tradionelle 'skrevne' bordkort , så kunne man da istedet for bruge billeder! Grav op i gemmeren og find de pinlige billeder frem af gæsterne. Det må da være en 'ice-breaker'\nSannemann88 replied to GinnieB's topic in Do It Yourself debatten\nHvordan har du fået skriften på låget så det kommer til at passe med hvor der skal foldes?\nTak, glæder mig også til folks reaktioner på dem :)/> Men nej, det er ikke nogle jeg/vi selv har fundet på - kun den ene :happy:/>En anden sød BK'er sendte mig en helvedes masse skønne regler, og vil gerne sende dem til dig, hvis du vil :)/> Det kan jeg godt forstå at du gør, er også en sjov og anderledes ting:-) Ej det må du meget gerne gøre mange tak:-) cecibelle84@yahoo.dk Vil du sende reglerne til mig også? Sannemann88@gmail.com\nHjæælp - DIY tøser..\nSannemann88 replied to Witte's topic in Do It Yourself debatten\nSTD - blærerækken!\nSannemann88 replied to Fuglebek's topic in Do It Yourself debatten\nSom alle de andre , kunne du måske også dele den med mig ? Sannemann88@gmail.com\nHjælp - mangler skabelon til kuverter\nSannemann88 replied to Janni Krintel's topic in Do It Yourself debatten\nJeg så en herinde, som havde (i et word-dokument) tipasset det størrelsen på kuverten og så bare puttet kuverter i printeren istedet for papir og BOM - kuverter med tryg skrift\nSannemann88 replied to a topic in Bryllupsforberedelser\nHey.. Hvor og hvordan lavede du selv din gæstebog, det ville jeg også, men mangler inspiration.. måske du vil dele lidt billeder?\nHestevogns Kørsel i Valby - Hjælp Please :)\nHej Min drøm er at når vi skal fra kirken og til vores fest-sted/Reception VIL Jeg køres i hestevogn. Jeg syntes ikke det er helt nemt at finde ud af på nettet, både i forhold til priser, lokation og den fact at min drøm er at det skal være hvide heste Kan nogen hjælpe mig? Hidtil er min egen bedste (Og ret urealistiske løsning) at spørge dronningen og hun kan undvære sine heste og vogn bare en dags tid\nDet ser godt ud Josephine, kan det passe jeg har set ham på Roskilde Dyrskue? Hvad ligger hans priser på, ca.? Hilsen Ida Sannemann\nNu med personlige chokolader!\nSannemann88 replied to ditte_r's topic in Do It Yourself debatten\nJeg har sendt to dokumenter til dig.. for at kunne åbne det med nøjagtig samme skrifttype tror jeg du skal have den installeret?? Vil du mon sende til mig også? Sannemann88@gmail.com\nHvor mange timer brugte i stedet ? Og hvordan forløb jeres dag sådan i forhold til brugen af lokaler? Det ser ret godt ud! - Og virker ikke til at være sååå dyrt igen..\n1000 Tak alle sammen, der var mange gode forslag :0)\nDet ser rigtig fint ud, jeg har ringet og snakket med dem, men de laver kun hele arrangementer fra start til slut. Med alt fra champagne til natmad. Og vi vil helst have to retter og selv medbringe bryllupskage som dessert, og min H2B er vinsagkyndig og får derfor vin til indkøbspris. Og det vil de ikke være med til :-( Desværre.. Det ser ellers super lækkert ud! Andre bud? ;-)


Hvordan man passerer kemi\nHjem / formation / skole / Sådan passere kemi\nKemi - temmelig interessant videnskab og forstå, at ikke alle lykkes.\nOg tage mindst en gang tegnede sig for næsten alle.\nForstå og lære essensen af kemiske processerganske vanskeligt. Det er nødvendigt at være i stand til at foretage kemiske reaktioner, for at forstå klassificering og navne af stoffer og blandinger, og meget mere. Hvordan laver så forvirringen opstod i hovedet?\nUdforsk listen billet og matche det med dender er i din eksisterende lærebøger. Se, måske du gør noget er ikke nok, og bliver nødt til at bruge tid på at finde det rigtige materiale fra andre kilder, så vidt de store ting, du nødt til at lære og lære i en begrænset periode, hvor mange billetter den dag, du bliver nødt til at lære at jævnt distribuere vores styrker, eller endda til at levere i slutningen af træningsperioden en vis mængde tid til en hurtig resumé af alt det materiale og analysere og rette eventuelle resterende huller i din viden. Huske alt efterhånden, især med hensyn til de meget nomenklaturen klassifikationer: Forsøg ikke at mindlessly huske tabel præfikser i navnene på stoffer eller andre materialer leveret af fælles lister. Alt du skal gøre konsekvent og bevidst. I alle disse klassifikationer har en veldefineret logik, der skal være let at forstå.\nHusk, at der ud over faktisk skriver sig selvbilletter, kan du bede en lille ekstra spørgsmål eller små opgaver, som regel kvalitativ forståelse. Hvis eksamen omfatter ikke kun teori, men også den praksis, der er løsningen af problemer, er det bedst at forberede teori og praksis på relevante emner omfattende, ikke først lære hele teorien, og derefter, hvis der er tid, til at gøre opmærksom på problemet.\nOverbelast ikke, tage pauser med ændringen af aktivitet, men ikke sætte alt på den sidste dag eller den gamle tradition om natten).\nSå meget for den mundtlige eksamen. Hvis eksamen vil tage skriftligt, at problemet med yderligere spørgsmål forsvinde, men det forsvinder og muligheden for noget at forklare læreren i dine poster i tilfælde af unøjagtigheder eller rette dem, så den skriftlige eksamen, du har brug for at udtrykke deres tanker meget klart, præcist og forstås at udelukke enhver tvetydighed eller forvirring.\nÅh, og selvfølgelig det vigtigste. Lær at bruge det periodiske system, og hurtigt læse oplysningerne fra det. Dette vil i høj grad hjælpe dig i eksamen for at spare tid og kræfter - det indeholder en masse nyttige oplysninger og tips.\nHvordan man passerer kemi Det var sidst ændret: Juni 21, 2017 af queviynz\nHvis eksamen. Navn på stof. at overgive. kemi\nHvordan kan jeg vide, om resultaterne af retssagen test\nHvor kan jeg tage en eksamen på kørsel scooter\nAlt om hvordan man passerer ægget\nHvor i Kharkov kan testes for HIV\nFLERE tips om haven pleje uden kemikalier\nHvordan kan man bedst gøre kemi på langt hår\nSådan bestå eksamen i kemi


Hvornår Vandt Danmark Em?(Perfekt svar) - Danmark information\nHvornår Vandt Danmark Em?(Perfekt svar)\nDen blev spillet den 26. juni 1992 på Nya Ullevi i Göteborg, og skulle finde vinderen af Europamesterskabet i fodbold 1992. De deltagende hold var Tyskland og Danmark. Danmark vandt 2-0 på mål af John “Faxe” Jensen og Kim Vilfort.\n1 Hvilket år vandt Danmark Fodbold EM?\n2 Hvorfor vandt Danmark EM i 1992?\n3 Hvem vandt fodbold i 1992?\n4 Hvordan vandt Danmark EM i 1992?\n5 Hvad skete der i 1992 fodbold?\n6 Hvem var landstræner i 1992?\n7 Hvilken dansk fodboldspiller blev topscorer ved EM i Sverige 1992?\n8 Hvem sagde Huttelihut?\n9 Hvem sang nationalsang EM 1992?\n10 Hvem brækkede benet under EM 92?\n11 Hvorfor var Michael Laudrup ikke med til EM 1992?\nHvilket år vandt Danmark Fodbold EM?\nHvorfor vandt Danmark EM i 1992?\nDanmarks EM -hold 1992 er det mest succesfulde landshold i dansk fodbolds historie. Det vandt EM -slutrunden i 1992 efter at være inviteret som erstatning for Jugoslavien, der egentlig var kvalificeret, men som var blevet udelukket fra turneringen på grund af krigen i Bosnien-Hercegovina.\nHvem vandt fodbold i 1992?\nHer fuldendte Danmark det fantastiske eventyr ved at vinde EM 92 efter en 2-0-sejr over Tyskland. John “Faxe” Jensen og Kim Vilfort scorede de to mål for Danmark, hvor Peter Schmeichel ligeledes stod endnu en brandkamp.\nHvordan vandt Danmark EM i 1992?\nYou might be interested: Hvor Mange Tyrker Er Der I Danmark?(Bedste løsning)\nHvad skete der i 1992 fodbold?\n26. juni – Det danske fodboldlandshold vinder EM-finalen i fodbold 2-0 over Tyskland i Göteborg. 1. juli – Fodboldklubben FC København bliver stiftet som en overbygning af Europas ældste ikke-engelske klub KB af 1876 og B 1903.\nHvem var landstræner i 1992?\nRichard Møller Nielsen (også kaldet Ricardo; født 19. august 1937 i Ubberud, død 13. februar 2014 i Odense) var en dansk fodboldspiller og – træner. Han var især kendt som træner for det danske landshold 1990-1996 og stod således bag holdet, der blev europamester i 1992.\nHvilken dansk fodboldspiller blev topscorer ved EM i Sverige 1992?\nHenrik Store Larsen lavede to mål i opgøret mod Holland, og han endte med at blive topscorer ved EM med tre mål.\nHvem sagde Huttelihut?\nUdtrykket ” hutlihut ” fandtes længe før Danmarks EM-guld i fodbold i 1992. ” Hutlihut,” lød det som bekendt, da fodboldkommentator Flemming Toft manglede ord for sin begejstring under EM-finalen for 25 år siden. For nylig skrev flere medier, også denne avis, at Flemming Toft endda opfandt udtrykket.\nHvem sang nationalsang EM 1992?\nI kølvandet på turneringen oprettede de respektive lande deres egne landshold. En sjov detalje er, at SNG i mangel på bedre, brugte et stykke af Ludvig van Beethovens 9. symfoni som nationalsang.\nHvem brækkede benet under EM 92?\nFodboldspilleren Henrik Andersen var i sit livs form under fodbold- EM i 1992. Men festen stoppede, da han i semifinalen mod Holland fik en voldsom knæskade.\nHvorfor var Michael Laudrup ikke med til EM 1992?\nUmiddelbart var han selvskreven til dét danske landshold, der vandt EM i 1992, men han havde selv meldt fra til landsholdet pga. spillemæssige uenigheder med landstræner Richard Møller Nielsen. Laudrup scorede 37 mål for landsholdet.


Brug sommeren på at indrette hjemmet - FagBogInfo\nBrug sommeren på at indrette hjemmet\nSommeren er over os, og de fleste synes, det er skønt – med sommeren kommer nemlig varmere vejr og flere fridage for de flestes vedkommende. Mange vælger at holde en længere sommerferie. Måske imens børnene har fri, eller mens vejret stadig er nogenlunde tilregneligt. For manges vedkommende kan feriedagene blive lange, for som bekendt kan man ikke altid regne med det danske sommervejr. Dagene med regn og blæst bruges bedst inden døre. Men hvad kan man få tiden til at gå med, når de bedste film er set, og de sjoveste spil er spillet? En god ide er at overveje indretningen af boligen; er alt, som du gerne vil have det, eller mangler der noget, for at du kan være helt tilfreds med dit hjem? Brug sommerens lange feriedage på at indrette dit hjem, så du nyder at være indendørs – både når vejret er godt og dårligt.\nIndretningen af soveværelset er noget af det første, du skal tænke på. Soveværelset er nemlig et utrolig vigtigt rum i hjemmet. Det er i soveværelset, du skal have din vigtige søvn – og hvis indretningen ikke passer dig, kan det påvirke, hvordan du sover om natten.\nNår du indretter dit soveværelse, skal du først og fremmest sørge for, at indretningen får dig til at slappe af. Du skal kunne føle dig rolig i dit soveværelse – derfor fravælger mange også farver og mønstre, når de indretter soveværelset. Vælg rolige farver og lækre materialer.\nI soveværelset skal du selvfølgelig også have en god seng. Sengen er det vigtigste møbel i soveværelset – hvis ikke i hele hjemmet. Derfor er det vigtigt, at du investerer i en god seng, så du kan sove godt om natten. Hos www.bedrenaetter.dk finder du et stort udvalg af lækre kvalitetssenge i forskellige prisklasser.\nBring hyggen indenfor\nDe fleste ønsker et hyggeligt hjem, men det kan være svært at skabe. Du skal derfor tænke over, hvad du kan gøre for at gøre netop dit hjem hyggeligt. Der er forskellige meninger om, hvad der skal til for at gøre et hjem hyggeligt – nogle synes, farver og mønstre er hyggelige, mens andre synes, at et minimalistisk udtryk er hyggeligt. De fleste kan dog blive enige om, at brugsgenstande kan være med til at gøre et hjem hyggeligt. Hos www.blossom.dk kan du finde mange forskellige ting til boligen, der kan være med til at sprede hygge og en dejlig atmosfære.\nEr dit køkken funktionelt?\nNår man skal indrette, handler det ikke nødvendigvis om at købe nye ting, der kan forandre hjemmet til det bedre. Det handler i lige så høj grad om at bruge, hvad man har, på en bedre måde. Dette kan du for eksempel gøre i dit køkken. Du kan tænke over, om dit køkken er indrettet på den mest funktionelle måde – er tallerknerne placeret det rigtige sted, og er gryderne placeret rigtigt i forhold til komfuret? Du kan med fordel bruge nogle af de regnfulde sommerdage på at indrette dit køkken, så tingene er placeret de helt rigtige steder.


Undskyld I ikke fik dette indlæg i går, som ellers var meningen! Grunden var, at jeg læste videre i den bog jeg skal skrive boganmeldelse af i dansk senere, og som jeg egentlig er ved at have lidt travlt med.\nMen her får I det så.\nSom sagt blev de købt ret billigt (tror 15$, men kan ikke helt huske det) på et marked i Sydney. Glæder mig vildt meget til at kunne bruge dem igen, da jeg synes de er vildt fede! Ret specielle, ingen tvivl, men jeg kan nu godt lide dem.\nHer ved halv ellevetiden tager jeg hen til Asse. Måske får jeg blogget. Tager ikke kameraet med, men de har et 600D jeg sikkert kan låne hvis det er. I aften er der kamp, og senere i aften kommer Asse her og sover, da jeg er alene hjemme. Det skal nok blive hyggeligt!\nIndsendt af Mille kl. 09.05 Kategorier: Australien 2012/2013, Tøj, Venindehygge\nMia Jessen 1. februar 2013 kl. 12.11\nDø da lige med den der mave..\nMille 2. februar 2013 kl. 16.46\nMia Jessen 3. februar 2013 kl. 17.08\nMia Jessen 1. februar 2013 kl. 12.12\nSigne 2. februar 2013 kl. 16.34\ntænkte det samme mia! Men fede shorts og fed blog. Følger dig nu, og håber du vil følge tilbage :-)\nTusind tusind tak! Kigger forbi!:D


Køb på BongaCam XYZ- From A to Z Live Sex Cams og få op til 200 bonus Poletter hver dag!\n1. I løbet af kampagnen, vil bongacam.xyz dagligt give 5 medlemmer (en 'dag' er defineret som startende kl. 00:00 GMT+2 og sluttende kl. 23:59 GMT+2).\n2. De gratis Poletter vil blive krediteret til vinderens bongacam.xyz profil inden for nogle få timer.\n5. bongacam.xyz forbeholder sig retten til at rette de officielle regler og præmien uden at underrette deltagerne.\n6. bongacam.xyz forbeholder sig retten tila at aflyse kampagnen. Ved at tage del i kampagnen vil deltagerne acceptere, at de ikke får nogen præmie, selvom man ville have vundet en.


Hygge hitter over alt i verden – VisitVisit\n22/12/2021 by MadEye Digital·Kommentarer lukket til Hygge hitter over alt i verden\nOveralt i den vestlige verden har begrebet hygge skabt overskrifter, og mange ønsker at forstå, hvad det er for noget, og hvordan man selv kan gøre. Her i Skandinavien kan vi føles os lidt betuttede over den store opmærksomhed om noget, vi selv tager for givet og som er en helt naturlig del af den nordiske stil.\nPå grund af de seneste års store fokus på hygge kan man som dansker blive lidt forvirret og have svært ved at forholde sig til at skulle forklare, hvad hygge er, men både amerikanere og sydkoreanere kræver svar på, dels hvad det koster at hygge sig, og hvor lang tid det tager. Det er naturligvis en helt forkert måde at anskue det på, og da har man ikke forstået konceptet.\nBelysning og materialer er vigtigt\nHygge er nemlig noget, vi skaber, og ofte skal der ikke så meget til. Det kan være hyggeligt at sidde sammen med sit barn eller sin far og se sportsresultater på https://sportfokus.dk, men det, der i endnu højere grad definerer hygge, har ofte noget at gøre med belysning og materialer. Et tændt stearinlys, puder og tæpper er ting, mange forbinder med hygge, og det er da også vigtige ingredienser. Herudover skal der naturligvis være en god stemning, og man skal tale om noget rart.\nAt se en god film lørdag aften efter nyhederne er også noget, mange danskere forbinder med hygge. Her kan det med fordel være en film, der ikke er for uhyggelig eller actionpræget, men i stedet eksempelvis en familiefilm som Hachiko eller Olsenbanden.\nDet vi spiser og drikker, når vi skal hygge os, har uden tvivl også en betydning. Øl i store mængder er ikke hyggeligt, men det er derimod et glas vin, en dejlig kop kaffe eller te, og gerne noget lækkert at spise som måske en hjemmebagt kage eller lidt god ost.\nPrevious Previous post: Køb aktier hos firmaer, før de bliver børsnoteret – læs med her\nNext Next post: Mange børn drømmer om at få en elbil


Formula 10.0.6 One Smooth Operator Face Scrub - Med24.dk\nFormula 10.0.6 One Smooth Operator Face Scrub er en rensende ansigtsskrub, der skånsomt eksfolierer huden.\nOne Smooth Operator Pore Clearing Face Scrub indeholder både zink, havre og pimpsten. Den eksfolierer din hud blidt og fjerner døde hudceller. Zink og havre absorberer overskydende olie og hjælper med at modvirke inflammation i huden.\nHuden efterlades frisk, glat og klar.\nAnvend på let fugtet hud. Massér for at eksfoliere huden og skyl af med lunkent vand.


Spise tips | glutenfri barn og voksen\nNår barnet taber sig eller er spinkelt, kan det vække angst hos forældrene, for at barnet ikke får nok mad til at udvikle sig eller ligefrem angst for, at barnet endda kan dø. Børn kan mærke, når deres forældre er anspændte. Så hvis måltiderne bærer præg af, at det er vigtigt for forældrene, at barnet skal spise og at de gør en hel masse for det, får børn mindre og mindre lyst til at spise. Det bliver en ond cirkel, hvor forældrene igen bliver mere anspændte, utålmodige og ærgerlige. Nogle børn lærer, at forældrene er villige til at opfylde nogle krav for, at de vil spise.\nOplevelsen af ikke at kunne føde sir barn vækker nogle meget stærke følelser i forældrene:\n* bekymring for barnet\n* krænkelse over at blive afvist\n* angst for det næste måltid\n* vrede over at det skal være sådan og at barnet ikke vil ‘give sig’\nForældrene bliver ofte usikre i deres forældre-roller, noget der forstærkes af omgivelserne, som kommer med forskellige råd og undren over, at den kan være et problem.\nMåden hvorpå man kommer ud af den onde cirkel er, at lade barnet selv bestemme, om og hvor meget det vil spise.” (Disse råd gælder børn med f.eks. glutenallergi og ikke børn med spiseforstyrrelser)\nAntallet af måltider bør følge barnets alder, men helst ikke mere sjældent end hver 3. time (morgenmad, formiddagsmad, frokost, eftermiddagsmad, aftensmad, natmad).\nHvis måltiderne er meget belastende, kan man vælge at afskaffe måltider i en periode og i stedet for vælge at mad og drikke er tilgængeligt på bordet (eller en bakke) hele tiden, så barnet selv bestemmer, hvornår det vil spise/drikke.\nDe voksne må gerne forsyne sig fra bakken, men IKKE tilbyde barnet. Barnet skal selv vise interesse, før evt. tilbud og da kun, hvis det ikke selv kan finde ud af at tage noget.\nMad kommenteres ikke – hverken positivt eller negativt.” Kilde: Pædiatrisk afd. Fredericia /Kolding Sygehus, 2006\nHar du andre gode råd – så skriv endelig dine gode internet råd op her med kildeangivelse, så vi andre altid kan læse mere- Tak 🙂\nGlutenallergisk læsestof & links


Det indre ocean af Kenn Hansen Læs online på Bookmate\nDet indre ocean er en rejse ind i digte og livsfilosofiske sentenser, som tager dig med igennem de forskellige bevidsthedstilstande og tanker, man pludselig kan befinde sig i, når man går ned med stress og depression.\nDet er en blanding mellem de mørke og lyse tanker og følelserne, som får frit løb i digtene i denne bog. Det er en beskrivelse af, hvordan de forskellige tanker og tankemønstre har betydning for balancen mellem vor psyke, personlighed og sjæl. Samt et forslag til, hvordan vi kan genfinde den tabte livsglæde, som opstår, når man oplever at blive ramt af stress.\nBogen er skrevet i håb om at kunne inspirere. Hjælpe dig med at åbne op og få dig guidet ind til det bedste i dig.\nTroen, håbet og kærligheden …\nI den højeste kilde\nHvor formålets lys Lyser på dig.\nOrdet er skrevet\nFør det bliver sagt.\nVi bliver givet\nEn direkte kontakt.\nTil vor sjæl.\nKenn Hansen (f. 1964) er uddannet som zoneterapeut og massør på Køge Zoneterapeutskole og har taget en akupunkturuddannelse på Aalborg Zoneterapeutskole.